
Reprezentanţii celor 193 de state membre ale Organizaţiei Mondiale a Sănătăţii au încheiat 
săptămâna trecută o nouă rundă de negocieri în vederea ajungerii la un acord legat de reacția 
coordonată și colaborarea globală în cazul unor pandemii. 


Discuţiile sunt foarte dificile și este greu de estimat dacă până la termenul limită (adică peste 
două luni) se va ajunge la un consens. Deocamdată se negociază dacă va fi vorba despre un 
tratat, prevăzut la articolul 19 din Constituția OMS, sau un simplu regulament. Un regulament 
ar fi la fel de obligatoriu din punct de vedere juridic, însă ar avea un domeniu de aplicare mai 
restrâns și le-ar permite ţărilor membre să se retragă. 


Dacă se va ajunge la un tratat, acesta va trebui trecut prin parlamentele tuturor celor 193 de 
state. Ceea ce ar echivala cu un proces de lungă durată, cu lobby intens pe lângă sute de 
politicieni și fără siguranţa ratificării până la următoarea pandemie. Așa că marionetele de 
tristă amintire gen Tedros Ghebreyesus, directorul OMS, ar prefera mai degrabă semnarea pe 
repede-nainte a unui regulament. Adică un document suficient de puternic din punct de 
vedere juridic pentru ca tartorul industriei mondiale de vaccinuri, miliardarul Bill Gates, să-și 
impună lesne voinţa (și noile produse “revoluționare”) în cele mai îndepărate colţuri ale lumii. 
Mai ales că un regulament ar intra în vigoare imediat și ar avea nevoie de mai puţine ţări pentru 
a fi adoptat — o majoritate simplă, față de două treimi în cazul unui tratat. 


Așa cum bine se știe, fundația lui Bill Gates este principalul finanţator al OMS, iar dr. Tedros 
Ghebreyesus și-a căpătat funcţia prin influenţa directă pe care "filantropul” american o are în 


cadrul ONG-ului cu acoperire planetară. Cât despre cât a câștigat Gates în pandemia Covid, 
postul britanic BBC a calculat că averea acestuia a crescut cu 30 la sută în aproape doi ani 
(martie 2020 - decembrie 2021), până la 174 miliarde dolari. 


Pe de altă parte, autorităţile din SUA "nu doresc niciun tratat nou în general, indiferent de 
subiect, așa că nu ar putea niciodată să îl treacă prin Congres”, după cum a declarat un 
diplomat european pentru revista Politico. Prin urmare, varianta adoptării unui regulament se 
profilează din ce în ce mai clar. 


Cert este că SUA a fost singurul stat din cei 193 de membri care s-a retras din OMS chiar în 
timpul pandemiei Covid, sub președinția lui Trump, pentru a reveni ulterior, o dată cu instalarea 
lui Biden la Casa Albă. Cu toate că a denunţat modul în care Bill Gates a profitat de OMS pentru 
a-și spori averea, Trump a fost și a rămas în continuare un susţinător al vaccinării în masă - 
chiar și cu un produs experimental, insuficient testat. Una peste alta, pandemia a adus zeci de 
miliarde în conturile unor corporaţii americane ca Pfizer sau Moderna - și implicit în bugetul 
Statelor Unite. 


Rămâne de văzut de ce ţări importante ca Rusia sau China ar rămâne în continuare membre 
OMS, sub tutela miliardarului Bill Gates, din moment ce oricum Moscova și Beijingul recurg la 
propriile vaccinuri în cazul unor pandemii. 


Cât despre state-satelit ca România, conduse de marionete stil lohannis, nu putem decât să 
ne facem un titlu de glorie din apartenenţa la un astfel de ONG totalitar, care se joacă senin cu 
viețile și sănătatea a miliarde de oameni. 

